‘गलतियों को भूलकर अनुशासन में रहें और आत्मचिंतन करें’
जींद |जिला जेल में बुधवार रात को माता रानी बालाजी महाराज का जागरण हुआ। इस कार्यक्रम की शुरुआत जेल अधीक्षक आत्माराम बिश्नोई की अध्यक्षता में हवन पूजा करवाकर की गई। जिसमें गायक सत्यवान एंड पार्टी कैथल द्वारा माता रानी बालाजी के भजनों द्वारा गुणगान किया गया। इस दौरान प्रसाद के रूप में छोले, पुरी हलवे का प्रबंध किया गया। जेल अधीक्षक ने बताया कि ऐसे कार्यक्रमों से जेल में बंद बंदियों को आत्मिक, आध्यात्मिक मानसिक शांति मिलती है और हर इंसान की भगवान में आस्था बढ़ती है। उन्होंने बंदियों से कहा कि पहले हुई गलतियों को भुलकर जेल में अनुशासन नियमों में रहकर आत्मचिंतन करें योगाभ्यास करें ताकि तनाव से दूर रह सके। इस अवसर पर उपाधीक्षक सेवा सिंह, उपाधीक्षक जेल संजीव कुमार, लेखाकार ईश्वर सिंह, पीए पवन शर्मा मौजूद रहे।
hin_Deva hin_Deva